
Parlamentul  României

Camera  Deputaţilor

Comisia pentru industrii si servicii

PLx.727/2010





       Bucureşti, 17.03.2015








         Nr.4c-3/340/2010

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul înlocuitor asupra proiectului de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, transmis cu adresa nr.PLx 727 din 24 noiembrie 2010.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.

PREŞEDINTE,

Iulian Iancu

PLx. 727/2010
RAPORT ÎNLOCUITOR
asupra proiectului de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, transmis cu adresa nr. PLx 727 din 24 noiembrie 2010, înregistrată la comisie sub nr.4c-3/340 din 26 noiembrie 2010.


Senatul a adoptat proiectul de lege în şedinţa din 17 noiembrie 2010.


Consiliul Legislativ, cu avizul nr. 1084 din 27 august 2010, a avizat favorabil proiectul legislativ. 

Comisia juridică, de disciplină şi imunităţi a avizat favorabil, cu unanimitate de voturi, proiectul de Lege, în şedinţa din 7 decembrie 2010.

Comisia pentru administraţie publică, amenajarea teritoriului şi echilibru ecologic a avizat favorabil, cu unanimitate de voturi, proiectul de Lege, în şedinţa din 7 decembrie 2010.

Proiectul de lege are ca obiect de reglementare aprobarea Ordonanţei Guvernului nr.29/2010 prin care se modifică şi completează Legea nr. 220/2008 pentru stabilirea sistemului de promovare a producerii energiei electrice din surse regenerabile de energie, în sensul armonizării cu Directiva nr.2009/28/CE, precum şi instituirii obligaţiei ca, până în anul 2014, reglementările în domeniul construcţiilor să prevadă niveluri minime de energie din surse regenerabile.
Proiectul de lege a fost înscris pe ordinea de zi a şedinţei Camerei Deputaţilor din 11.02.2015, iar în urma dezbaterilor din cadrul acesteia s-a decis retrimiterea raportului la comisia sesizată în fond, în vederea unei noi examinări şi depunerii unui nou raport.

Membrii Comisiei pentru industrii şi servicii au examinat proiectul de lege în mai multe şedinţe, ultima fiind cea din 17 martie 2015.
La lucrările comisiei au fost prezenţi 20 de deputaţi din totalul de 21 de membri ai comisiei.
Din partea Ministerului Energiei IMM şi a Mediului de Afaceri au participat, ca invitaţi, domnul Bogdan Badea – secretar de stat şi domnul Mihai Albulescu – secretar de stat iar din partea ANRE: domnul Emil Calotă – vicepreşedinte şi domnul Viorel Alicuş - director.

         
În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor, adoptarea proiectului de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Prezentul raport înlocuieşte integral Raportul nr. 4c-3/340/2010 din 10.11.2014.
	PREŞEDINTE,
	SECRETAR,

	Iulian IANCU
	Radu Bogdan ŢÎMPĂU


Consilier parlamentar,

Viorica Petraşcu
Consilier,

Raluca Roşca

